Martin de Rada

Martín de Rada (født 30. juni 1533 i Pamplona i Navarra i Spania, død i juni 1578 på Sørkinahavet), også kjent som Herrada, var ett av de første medlemmer av augustinerordenen (OSA) som misjonerte på Filippinene, så vel som en av de tidlige misjonærer som besøkte Ming-Kina. Han var den første som eksplisitt identifiserte Kina som det Cathay som var blitt beskrevet av Marco Polo.

Liv og virke

Bakgrunn 
Da han var tolv år hammel sendte hans foreldre ham og hans storebror for å studere ved Universitetet i Paris. Men konflikter tvang ham til å vende tilbake til Spania, og han begynte da ved Universitetet i Salamanca. Der sluttet han seg til augustinerordenen. Han avla ordensløftene den 21. november 1554.

Misjonær i Mexico 
I 1560 meldte han seg som misjonær til Ny-Spania (Mexico), en beslutning han fattet mens han arbeidet i augustineklosteret i Toledo. Alonso de la Vera Cruz OSA, som i Mexico opprettet det første universitet i Den nye verden, skrev senere at de Rada var «en mann av sjeldent talent, en god teolog og eminent matematiker...».

I Mexico ble de Rada satt til å studere otomi, og klarte å tale det etter fem måneder i området. Han fortsatte med å forfatte kateketiske prekener og en bok på dette språk. Hans talenter og administrative evner ble lagt merke til ikke bare blant augustinerne i Mexico moen også av hans overordnede i Spania.

Reise til Filippinene 
Da augustinere i 1564 ble utvalgt som ledsagere av pater Andrés de Urdaneta OSA, på den kongelige ekspedisjon til de filippinske øyer, en ekspedisjon som skulle seile ut fra Mexico under kaptein Don Miguel López de Legazpi, bad De Radas overordnede i Spania om at han skulle forbli i Mexico til man visste om Legazpis armada skulle lykkes med å nå frem til og kolonisere Filippinene. Men før dette brevet kom frem til Mexico, var de Rada seilt med ekspedisjonen. Legazpiekspedisjonen nådde frem til Cebu på Filippinene den 27. april 1565.

Da Urdaneta den 1. juni 1565, sammen med Andrés de Aguirre OSA, begynte på returseilasen til Mexico, ble de Rada tilbake på Gilippinene, sammen med Diego de Herrera OSA og Pedro de Gamboa OSA. Trioen lærte seg raskt det cebuanske språk.

De Rada ble i Cebu fra 1565 til 1572, noe som senere gav ham epitetet «den kristne tros apostel i Cebu». I 1566-67 reiste han også til nærliggende øyer, mest til Panay, og forkynte kristendommen også der. I 1572 ble han augustinernes regionalsuperior på Filippinene.

Mens han var i Cebu begynte de Rada å studere kinesisk.  I 1574 var han tolk for en gruppe kinesiske handelsmenn som besøkte Manila.

Reise til Kina

Demn 26. juni 1575 ble de Rada og Jeronimo Marin OSA med en delegasjon til Kina. De ankom havnebyen Amoy (Xiamen) i Hokkien den 5. juni, og besøkte en rekke byer. Gruppen kom tilbake til Manila 28. oktober 1575.

De Rada nedtegnet detaljerte observasjoner om det kinesiske folk og deres levemåte.

Reise til Borneo
I 1578 ble de Rada av guvernøren i Manila atter plukket ut til en ekspedisjon; denne gang til Borneo, der det var rivaliseringer i sultanens familie. Ekspedisjonen seilte ut fra Manila den 3. mars 1578, men var ikke vellykket. Under returen ble mange av ekspedisjonens medlemmer meget syke. De Rada var en av de uheldigste; han døde under sjøreisen mellom den 8. og den 15. juni, kort før skipet ankom Manila. Han ble bare 45 år gammel.

De Rada minnes som en kraftfull forsvarer av filippinerne mot lokale spanske embedsmenns urettferdigheter. Et viktig dokument i dette henseende er hans Parescer del Provincial fray Martin de Rada, agostino, sobre las coasa de estas tieras («Om de overgrep forøvet mot de innfødte ved innkrevingen av tributter»), datert Manila 21. juni 1575.

Se også
 Gaspar da Cruz, en dominikaner som besøkte Kina noen år før de Rada.
 Juan González de Mendoza, hvis bok (1585) er vesentlig grunnlagt på de Radas skildring av hans ekspedisjon til Kina og de materialer han hadde tatt med seg derfra.

Litteratur
Policarpo F. Hernández, OSA, "A Church Built for the Ages Fuses Two Alien Cultures," in Search, The Augustinian Journal of Cultural Excellence (Makati) I (2004), pp. 45–55.
 ; . These two volumes are a reprint of the 1588 English edition, edited by Sir George T. Staunton, Bart.; introduction by Richard Henry Major. Mendoza's work is largely based on de Rada's account of his China trip and on the books he had bought in China.

 (Includes English translations of two of de Rada's reports, with C.R. Boxer's comments)

Referanser

Eksterne lenker
This article incorporates texts by permission from Augnet: A reference Web site on St. Augustine and the Order of Saint Augustine.

Personer fra Pamplona
augustinereremitter
Spanske medlemmer av katolske ordener
Spanske katolske prester
Spanske lingvister
Spanske forfattere
Spanske misjonærer
Katolske misjonærer
Misjonærer i Mexico
Misjonærer på Filippinene